Euroopa cyclo-crossi hooaeg algab pühapäeval, kui Geraardsbergenis peetakse Brico Crossi sarja avaetapp. Kohal on valitsev maailmameister Wout van Aert, tema peamine rivaal Mathieu van der Poel eelistab aga maantee- ja mägirattakrossihooajast tastuda.

Hollandlane jääb eemale ka kahest esimesest MK-etapist mis toimuvad Waterlool ja Iowa Citys ning naaseb rajale 6. oktoobril Berencrossil, kirjutab Spordipartner.ee.

Van der Poel vajab puhkust, sest tal on selja taha jäänud teguderohke aasta. Mägirattakrossi MM-il võitis ta pronksi, maanteel saavutas esikoha Boucles de la Mayenne'il, Ronde van Limburgil, Hollandi meistrivõistlustel ja Norra tuuril, kus 23-aastane sportlane lisaks veel kaks etappi võitis.

Naistest on Geraardsbergenis kohal Sanne Cant, Helen Wyman, Nikki Brammeier ja Eva Lechner. Brico Cross koosneb kaheksast etapist ja lõpeb 17. veebruaril.